NORAKSTS

|  |  |
| --- | --- |
| 28.05.2025. | Nr.6/6 |

###### INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS IESTĀDES “SPRĪDĪTIS” TELPU VIENKĀRŠOTĀ ATJAUNOŠANA TĒRVETES IELĀ 6, JELGAVĀ” ĪSTENOŠANA UN AIZŅĒMUMA ŅEMŠANA

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 4. punktu, Ministru kabineta 2024. gada 17. decembra noteikumiem Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna 1.1. rīcības virzienā “Izglītība mūža garumā un konkurētspēja darba tirgū”” iekļauto projekta ideju Nr. 1.1.8. “JVPII “Sprīdītis” infrastruktūras attīstība un teritorijas labiekārtošana” un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

Iesniegt Viedās administrācijas un reģionālās attīstības ministrijā investīciju projektu “Jelgavas valstspilsētas pašvaldības pirmsskolas izglītības iestādes “Sprīdītis” telpu vienkāršotā atjaunošana Tērvetes ielā 6, Jelgavā” (turpmāk – projekts), kura kopējās izmaksas ir 87 554,70 *euro* (astoņdesmit septiņi tūkstoši pieci simti piecdesmit četri*euro* un 70*centi),* tai skaitā 78 799,23 *euro* (septiņdesmit astoņi tūkstoši septiņi simti deviņdesmit deviņi *euro* un 23 *centi*) ir aizņēmuma līdzekļi un 8 755,47 *euro* (astoņi tūkstoši septiņi simti piecdesmit pieci *euro* un 47 *centi*) ir pašvaldības budžeta līdzekļi.

Projekta apstiprināšanas gadījumā projekta īstenošanai:

* 1. ņemt 2025. gadā ilgtermiņa aizņēmumu 78 799,23 *euro* (septiņdesmit astoņi tūkstoši septiņi simti deviņdesmit deviņi *euro* un 23 *centi*)apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 3 gadiem no līguma noslēgšanas dienas;
  2. paredzēt līdzfinansējumu pašvaldības 2025. gada budžetā veicot attiecīgus grozījumus 2025. gada Jelgavas valstspilsētas pašvaldības iestādes “Jelgavas izglītības pārvalde” budžetā 8 755,47 *euro* (astoņi tūkstoši septiņi simti piecdesmit pieci *euro* un 47 *centi*).

Aizņēmuma atmaksu garantēt ar Jelgavas valstspilsētas pašvaldības budžetu.

Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā